ministerstva financii, ktorým sa zatiaľ ruší povinnosť podať majetkové priznanie alebo vyhlásenie, vyšlo v zbierke zákonov už túto sobotu.
To znamená, že už od 26. januára nemusí žiaden občan doniesť na daňové úrady tieto vyplnené doklady.
Napriek tomu, boli včera na košických daňových úradoch občania, ktorí priznania a vyhlásenia chceli podať. "Bolo ich menej ako v predchádzajúce dni. My ich neodmietame, od každého, kto ich donesie, majetkové priznania a vyhlásenia ešte preberieme. Samozrejme naši pracovníci každého upozorňujú, že táto povinnosť je dočasne pozastavená. Napriek tomu, väčšina, najmä dôchodcovia, chcú tlačivá odovzdať. Argumentujú tým, že keď sa náhodou parlament uznesie, že termín len posunú, aspoň to už budú mať splnené," informovala nás metodička Daňového riaditeľstva SR Banská Bystrica, pobočka košice Ing. Jana Turociová. "Naďalej úradujeme každý deň ako doteraz až do 31. januára, lenže už s obedňajšou prestávkou medzi 12. a 13. hodinou."
Vláda na včerajšom mimoriadnom zasadnutí v Bratislave schválila posun termínu na podanie majetkových priznaní do 30. apríla. V návrhu novely zákona sa zároveň vypúšťa povinnosť podávať vyhlásenia v prípadoch, ak majetok daňovníka nepresahuje stanovenú hranicu (1,5 milióna Sk).
Najdôležitejšie správy z východu Slovenska čítajte na Korzar.sme.sk.